સટ્ટાને કારણે ક્રિકેટમાં મેચ ફિક્સિંગનું દૂષણ ઘૂસ્યું છે. કેટલાક લોકો બીજા દેશોનો દાખલો આપીને કહે છે કે સત્તાવાર રીતે બેટિંગ લેવાતું હોય તો મેચ ફિક્સિંગ પર નિયંત્રણ શક્ય છે. કેટલાક દેશોમાં કોઈ એક ટીમ પર અચાનક મોટા પાયે બેટિંગ થાય ત્યારે સત્તાવાળાને જાણ કરવામાં આવે છે. ખાસ કરીને નબળી ટીમ જતી જશે તે માટે મોટા પાયે બેટિંગ થાય ત્યારે તપાસ કરવામાં આવે છે અને મેચ ફિક્સિંગ અટકાવી શકાય છે. ખાનગીમાં ફોન પર થતા સોદામાં કોના પર સૌથી વધારે દાવ લાગ્યો છે તે નક્કી કરવું મુશ્કેલ હોય છે. સત્તાવાર ઓનલાઇન નેટવર્ક હોય તો અચાનક કોઈની સદી પર દાવ લાગી જાય તો સત્તાવાળાઓ શંકા કરી શકે કે સદી કરાવવા માટેનું ફિક્સિંગ થઈ ગયું છે.